എല്ലാം എന്റെ തള്ളായിരുന്നു, തള്ളിയാണ് ജീവിതം ചോദ്യം ചെയ്യലില് കൂളായി മോന്സന്റെ മറുപടികള് Begin typing your search... X പുരാവസ്തു തട്ടിപ്പ് കേസില് ചോദ്യം ചെയ്യലിനിടെ മിസ്റ്റര് കൂളായി പ്രതി മോന്സണ് മാവുങ്കല്. വന് തട്ടിപ്പുകള് സംബന്ധിച്ച ചോദ്യത്തിന് രസകരമായ മറപടികളാണ് മോന്സണ് നല്കിയതെന്നാണ് പുറത്തു വരുന്ന വിവരം. എന്തിനാണ് ഇത്രയും വലിയ തട്ടിപ്പുകള് നടത്തിയതെന്ന ചോദ്യത്തിന് ഞാന് ഇങ്ങനെ തള്ളിയാണ് ജീവിക്കുന്നത്. ആരെയും നിര്ബന്ധിച്ച് ഒന്നും വാങ്ങിപ്പിക്കാറില്ലെന്നാണ് മോന്സന് മറുപടി നല്കിയത്. ഡോക്ടറാണെന്ന് പറഞ്ഞ് തെറ്റിദ്ധരിപ്പിച്ചതിനും മോന്സണ് ഉത്തരം നല്കി. ഞാന് ഡോക്ടറൊന്നുമല്ല. ആരെങ്കിലും എന്നെ ഡോക്ടര് എന്ന് ചേര്ത്ത് വിളിച്ചാല് ഞാനെന്തിന് തിരുത്താന് പോവണമെന്നാണ് മോന്സന്റെ മറുചോദ്യം. ഇനി ഉന്നത ഉദ്യോഗസ്ഥരെ ഉള്പ്പെടെ പുരാവസ്തുക്കളെന്ന് പറഞ്ഞ് പറ്റിച്ചതിലും മോന്സന് മറുപടിയുണ്ട്. ഞാന് പറയുന്നു ഇത് മോശയുടെ അംശവടിയാണെന്ന്. അവര് മറുത്തൊന്നും പറയുന്നില്ല. തര്ക്കിക്കാന് ആരും നില്ക്കാത്തതിനാല് അങ്ങനെ മുന്നോട്ട് പോവുന്നു. മോന്സന് പറഞ്ഞു. ആരെയും സംസാരിച്ച് വരുതിയിലാക്കാനുള്ള മിടുക്ക് മോന്സനുണ്ടെന്ന് ചോദ്യം ചെയ്യലില് നിന്ന് വ്യക്തമായിട്ടുണ്ട്. തന്റെ കൈവശം നയാപൈസ ഇല്ലെന്ന് മോന്സന് മാവുങ്കല് ക്രൈംബ്രാഞ്ചിന് മൊഴി നല്കി. പരാതിക്കാരില് നിന്നും പത്ത് കോടി രൂപ വാങ്ങിയിട്ടില്ല. നാല് കോടി രൂപ തനിക്ക് ലഭിച്ചിട്ടുണ്ടെന്നും പ്രതി മൊഴി നല്കി. പണമെല്ലാം തന്റെ ആഢംബര ജീവിതത്തിന് വേണ്ടി ചെലവഴിച്ചതാണെന്നും മോന്സണ് പറഞ്ഞു. ഇതെല്ലാം തന്റെ ആഢംബര ജീവിതത്തിന് വേണ്ടിയാണ് ചെലവഴിച്ചത്. വീടിന്റെ മാസവാടക ഇനത്തില് അമ്ബതിനായിരം രൂപയാണ് നല്കുന്നത്. ശരാശരി കറണ്ട് ബില്ല് 30000 രൂപയാണ്. സെക്യൂരിറ്റി ജീവനക്കാരന് ഉള്പ്പെടെ ഇരുപത്തിയഞ്ച് ലക്ഷം രൂപയാണ് മാസത്തില് വേണ്ടതെന്നും മോന്സന് വിശദീകരിച്ചു. TAGS: Popular X TAGS: